|  |  |
| --- | --- |
| GRBDOPIS | **OBČINA IZOLA – COMUNE DI ISOLA****župan – IL SINDACO** *Sončno nabrežje 8 – Riva del Sole 8**6310 Izola – Isola**Tel: 05 66 00 100**E-mail:* *posta.oizola@izola.si**Web:* [*http://www.izola.si/*](http://www.izola.si/) |

Številka: 354-10/2019

Datum: 26. 2. 2019

**ČLANOM OBČINSKEGA SVETA**

**OBČINE IZOLA**

**Zadeva:** Odlok o razveljavitvi Odloka o zimski službi na območju občine Izola

**Obrazložitev**

Odlok o zimski službi na območju občine Izola (Uradne objave Občine Izola, št. 16/85) je Občinski svet Občine Izola sprejel na seji dne 31. maja 1985. S tem odlokom se je določilo izvajanje zimske službe na ulicah, trgih in cestah v mestu in v naseljih mestnega značaja, na javnih poteh in drugih cestno-prometnih površinah, ter obseg oziroma opravila pri tem.

Odlok je bil popravljen dne 24. decembra 1986 (Uradne objave občine Izola, št. 40/86), in sicer v 13. in 14. členu, ki se nanašata na denarne kazni.

To področje je sedaj obravnavano v Pravilniku o rednem vzdrževanju javnih cest (Uradni list RS, št. [38/16](http://www.uradni-list.si/1/objava.jsp?sop=2016-01-1702)), ki v 10. členu določa dela, ki sodijo med redno vzdrževanje cest. V 16. alineji 2. odst. tega člena je določena zimska služba.

Glede na navedeno je potrebno Odlok iz leta 1985 z ustreznim postopkom razveljaviti.

**Finančne posledice**

Sprejem predlaganega odloka ne bo imel obremenitev za občinski proračun.

**Predlog sklepa:** Na osnovi podane obrazložitve Občinskemu svetu predlagamo, da sprejme Odlok o razveljavitvi Odloka o zimski službi na območju občine Izola (Uradne objave Občine Izola, št. 16/85 in 40/86), po skrajšanem postopku.

Obrazložitev pripravila:

Višja svetovalka

mag. Irena Prodan

Vodja UGDIKR Župan

mag. Tomaž Umek Danilo Markočič, mag. tur.

Priloge:

* predlog Odloka o razveljavitvi Odloka o zimski službi na območju občine Izola,
* fotokopija Odloka o zimski službi na območju občine Izola (Uradne objave Občine Izola, št. 16/85),
* fotokopija Odloka o spremembah Odloka o zimski službi na območju občine Izola (Uradne objave Občine Izola, št. 40/86).

Obrazložitev prejmejo:

1. člani OS,
2. Urad za gospodarske dejavnosti, investicije in komunalni razvoj, tu,
3. zbirka dokumentarnega gradiva.

Predlog

OBČINA IZOLA - COMUNE DI ISOLA

OBČINSKI SVET

Na podlagi 30. in 101. člena Statuta občine Izola (Uradne objave Občine Izola, št. 5/18– uradno prečiščeno besedilo), je Občinski svet občine Izola na svoji …. redni seji, dne …., sprejel

**ODLOK**

**o razveljavitvi Odloka o zimski službi na območju občine Izola**

1. člen

Odlok o zimski službi na območju občine Izola (Uradne objave Občine Izola, št. 16/85 in 40/86) se razveljavi.

2. člen

Ta odlok začne veljati petnajsti dan po objavi v Uradnih objavah Občine Izola.

Številka: 354-10/2019

Datum: ….

 Župan

 Danilo Markočič, mag. tur.